Auditor's report — AOT, period 2011 (audited, opinion: unqualified)
Auditor firm: SAO

รายงานของผู้สอบบัญชี

เสนอ   ผู้ถือหุ้นบริษัท ท่าอากาศยานไทย จำกัด (มหาชน)

สำนักงานการตรวจเงินแผ่นดินได้ตรวจสอบงบดุลรวมและงบดุลเฉพาะบริษัท ณ วันที่ 30  กันยายน  2554 และ 2553 งบกำไรขาดทุนรวมและงบกำไรขาดทุนเฉพาะบริษัท งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะบริษัท และงบกระแสเงินสดรวมและ  งบกระแสเงินสดเฉพาะบริษัท สำหรับปีสิ้นสุดวันเดียวกันของแต่ละปี ของบริษัท ท่าอากาศยานไทย จำกัด (มหาชน) และบริษัทย่อย  และของเฉพาะบริษัท ท่าอากาศยานไทย จำกัด (มหาชน) ตามลำดับซึ่งผู้บริหารของบริษัทเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ส่วนสำนักงานการตรวจเงินแผ่นดินเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของสำนักงานการตรวจเงินแผ่นดิน

สำนักงานการตรวจเงินแผ่นดินได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้สำนักงานการตรวจเงินแผ่นดินต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่  การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน การประเมินความเหมาะสมของหลักการบัญชีที่บริษัทใช้และประมาณการเกี่ยวกับรายการทางการเงินที่เป็นสาระสำคัญ ซึ่งผู้บริหารของบริษัทเป็นผู้จัดทำขึ้น  ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม  สำนักงานการตรวจเงินแผ่นดิน เชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของสำนักงานการตรวจเงินแผ่นดิน

สำนักงานการตรวจเงินแผ่นดินเห็นว่างบการเงินรวมและงบการเงินเฉพาะบริษัทข้างต้นนี้แสดงฐานะการเงินรวมและฐานะการเงินเฉพาะบริษัท ณ วันที่ 30 กันยายน 2554 และ 2553 ผลการดำเนินงานรวมและผลการดำเนินงานเฉพาะบริษัท และกระแสเงินสดรวมและกระแสเงินสดเฉพาะบริษัท สำหรับปีสิ้นสุดวันเดียวกันของแต่ละปีของบริษัท ท่าอากาศยานไทย จำกัด(มหาชน) และบริษัทย่อย และของเฉพาะบริษัท ท่าอากาศยานไทย จำกัด (มหาชน)โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สำนักงานการตรวจเงินแผ่นดินได้เคยรายงานไว้เมื่อวันที่ 25 พฤศจิกายน 2553 โดยได้แสดงความเห็นต่องบการเงินปี 2553 อย่างมีเงื่อนไขเนื่องจากไม่สามารถตรวจสอบให้ได้หลักฐานการสอบบัญชีที่เพียงพอและเหมาะสมเกี่ยวกับมูลค่าที่คาดว่าจะได้รับคืนของสินทรัพย์ที่ท่าอากาศยานดอนเมืองซึ่งแสดงอยู่ในงบการเงินรวมและงบการเงินเฉพาะบริษัท ณ วันที่ 30 กันยายน 2553 อย่างไรก็ตาม ดังที่อธิบายไว้ในหมายเหตุประกอบงบการเงินข้อ 5.2 ในปี 2554 บริษัทได้ประเมินมูลค่าที่คาดว่าจะได้รับคืนของสินทรัพย์ที่ท่าอากาศยานดอนเมืองและได้รับรู้การด้อยค่าของสินทรัพย์แล้วโดยปรับปรุงย้อนหลังงบการเงินปี 2553 ที่นำมาเปรียบเทียบ  ดังนั้น ความเห็นของสำนักงานการตรวจเงินแผ่นดินในปัจจุบันต่องบการเงินปี 2553 ที่แสดงเปรียบเทียบจึงแตกต่างไปจากความเห็นที่แสดงไว้เดิม

(นางสาวจิราภรณ์   พิริยะกิจไพบูลย์)

# ผู้ตรวจเงินแผ่นดิน 1

(นางดาหวัน  วงศ์พยัคฆ์)

ผู้อำนวยการสำนัก